Beeftink: Easy Pop Styles vol.4 : for piano / Zweihändig
» Beeftink: Easy Pop Styles vol.4 : for piano
Beeftink: Easy Pop Styles vol.4 : for piano[md317421]
Beeftink, Herman: Easy Pop Styles vol.4 : for pianoReggae Rhythm | Disco Freak | Boogie Woogie Dance | Ragtime | Slow Boat Blues | Let's have some Funk | Jazz RockVerlags-Nr.: VT270Verlag: van Teeseling Muziekuitgeverej 2013 Nautor Swan 53 Zeil Boot te koop - nl.yachtworld.com
US$ 1,150,000 (EUR 1,022,677)
Waterverplaatsing: 48500 lbs Niet Geladen
Type motor: 4 JH4-HTE
Aantal brandstoftanks: Roestvrij staal (182 Gallons) Hoe stuit jy magshonger Moroe? | Netwerk24
Hoe stuit jy magshonger Moroe?
Deur Tinus van Staden 03 November 2019 00:00
As dit by skurke in stories kom, is die belangrike vraag altyd (nadat ons uitgevind het wat hulle gedoen het en hoe hulle dit gedoen het): Hóékom?
Eers die wat: Thabang Moroe, Krieket Suid-Afrika (KSA) se uitvoerende hoof, het vandeesweek drie senior beamptes – Corrie van Zyl, Clive Eksteen en Naasei Appiah – uit hul poste geskors. Dít hangende ’n ondersoek na moontlike pligsversuim rakende die beeldregte-kwessie van verlede jaar se Mzansi-superliga (MSL).
ou vir die hoe: Moroe het volgens bronne Dinsdag rondom 13:00 ’n groot vergadering by KSA se hoofkantoor in Johannesburg belê. Almal wat daar was, is byeengeroep.
Hier het hy na bewering te velde getrek teen die drie werknemers en hulle behoorlik uitgetrap, voordat hulle die gebou moes verlaat – ’n gebaar van totale magsvertoon.
Nou is die vraag: Hoekom sou Moroe dit doen?
Uit nuusverklarings van KSA kan ’n mens aflei Moroe voer aan dié trio was daarvoor verantwoordelik dat KSA gesloer het om R2,5 miljoen aan die spelersvereniging, Saca, uit te betaal vir die gebruik van spelers se beeldregte in die MSL van 2018.
Saca self het intussen gesê dis bog – Moroe het die ooreenkoms reeds in November verlede jaar onderteken en hy het dus geweet die geld was veronderstel om in Desember 2018 uitbetaal te word.
Dit was dus bloot ’n rookskerm, ’n kans vir Moroe om sy gewillige slagtande te wys vir enigeen in die organisasie wat durf om hom te na te kom. Mag blyk ’n groot dryfveer vir Moroe te wees.
Dit is duidelik wie die skurk in hierdie verhaal is. Op die oomblik is dit net minder duidelik of daar ’n held iewers skuil wat hom kan stuit.
Hy het KSA se ruggraatlose raad vroeër vanjaar oorreed om vir hom bykans alleenreg te gee oor besluite wat die Proteas raak. Hy het dit reggekry om die bestuurstruktuur só te manipuleer dat hy die finale sê het oor wat by die Proteas aangaan. Hy wil selfs ’n invloed op die speelstyl van die span hê . . .
Saca, wat die land se beroepspelers verteenwoordig, kla ook dat KSA hom nie meer by sub­komiteevergaderings toelaat nie. Ook dit dui daarop dat Moroe nie wil toelaat dat enigiemand van buite af ’n invloed op sy organisasie het nie.
Moroe het boonop KSA se eie grondwet aangepas sodat Chris Nenzani nog ’n termyn as president kan dien – glo om vir Jack Madiseng, nog ’n Moroe-bondgenoot en Gauteng se president, groot te maak om by hom oor te neem.
Moroe wil die skaakstukke só rangskik dat hy as die koning onaantasbaar is. Alles dui daarop. Maar hoekom?
Uiteraard sal geld ’n rol speel, want die uitvoerende hoof van die nasionale krieketbeheerliggaam lewe beswaarlik op die broodlyn. Maar dit lyk of Moroe ’n magvraat is. Hy wil dikteer wat gebeur hoe en wanneer.
Die feit is egter dat KSA hom in ’n benarde posisie bevind. Die finansies lyk beroerd, daar is geen sekerheid oor wie die Proteas vorentoe onder hande gaan neem nie, daar is twee hofsake teen KSA. . .
En nou kan minstens een van die drie geskorste amptenare boonop regshulp inkry. Dít alles terwyl die MSL volgende Vrydag afskop – ’n MSL wat, terloops, nog nie ’n borg het nie, iets waarvoor Eksteen verantwoordelik was.
Meer oor: Krieket Suid-Afrika (Ksa) | Naasei Appiah | Clive Eksteen | Tinus Van Staden | Corrie Van Zyl | Thabang Moroe | Op My Seepkis | Menings